## NARVA LINNAVALITSUS

#### K O R R A L D U S

Narva \_\_\_\_.05.2022. a nr \_\_\_\_\_ - k

### Narvas Peetri pl 3 hoones asuva

### ruumi tasuta kasutusse andmine

### (MTÜ Narva linna Ukraina kaasmaalaskond)

1. **ASJAOLUD JA MENETLUSE KÄIK**

Narva Linnavalitsuse Linnamajandusametile laekus Mittetulundusühingu Narva linna Ukraina kaasmaalaskond, registrikood 80128458, avaldus, milles palutakse anda ajavahemikul 07.05.-31.07.2022 tasuta kasutusse Narvas Peetri pl 3 hoones 2. korrusel asuva ruumi nr 3 üldpindalaga 76,3 m² Ukraina sõjapõgenike infokeskuse jaoks, kus põgenikke nõustatakse ja koordineeritakse vabatahtlike tegevust.Samuti palutakse luba kasutada ruumi ööpäevaringselt.

MTÜ Narva linna Ukraina kaasmaalaskond tegeleb Narva linnas olevate vabatahtlike meeskondadega, kes osutavad abi Ukraina sõjapõgenikele, sh transiitpõgenikele.

Kõnesolevad ruumid on praegu vabad.

Narva Linna Sotsiaalabiamet toetab MTÜ Narva linna Ukraina kaasmaalaskonna tegevust ning taotleb MTÜ-le nimetatud ruumi tasuta kasutusse andmist.

Mittetulundusühingu MTÜ Narva linna Ukraina kaasmaalaskond taotlust arutati Narva Linnavalitsuse linnavarakomisjoni koosolekul 03.-04.05.2022 (protokoll nr 3.1-6/7-2022) ning otsustati:

1. Soovitada Narva Linnavalitsuse Linnamajandusametile anda Mittetulundusühingule Narva linna Ukraina kaasmaalaskond ajavahemikul 07.05.-31.07.2022 tasuta kasutusse Narvas Peetri pl 3 hoones 2. korrusel asuva ruumi nr 3 üldpindalaga 76,3 m² Ukraina sõjapõgenike infokeskuse jaoks ning vabastada MTÜ Narva linna Ukraina kaasmaalaskond nimetatud ruumi hooldus- ja kommunaalkulude tasust.

2. Narva Linnavalitsuse Linnamajandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

**2. ÕIGUSLIKUD ALUSED**

Narva Linnavolikogu 17.03.2005. a määruse nr 14 “Linnavara kasutusse andmise kord” § 7 lg ja § 7 lg 2 p 3 ning § 46, § 46 lg 4 sätestatu alusel võib linnavara mittetulundusühingutele anda tähtajaga kuni 5 aastat või tähtajatult tasuta kasutusse või “Üüritasu arvestuse metoodilisele juhendiga” ette nähtust madalama tasu eest tähtajaga kuni 5 aastat või tähtajatult ja avaliku enampakkumiseta või eelläbirääkimisteta pakkumiseta linnavalitsuse korraldusega.

##### 3. OTSUS

3.1. Anda Mittetulundusühingule Narva linna Ukraina kaasmaalaskond, registrikood 80128458 ajavahemikul 07.05.-31.07.2022 tasuta kasutusse Narvas Peetri pl 3 hoones 2. korrusel asuva ruumi nr 3 üldpindalaga 76,3 m² Ukraina sõjapõgenike infokeskuse jaoks ning vabastada MTÜ Narva linna Ukraina kaasmaalaskond nimetatud ruumi hooldus- ja kommunaalkulude tasust.

3.2. Narva Linnavalitsuse Linnamajandusametil sõlmida Mittetulundusühinguga Narva linna Ukraina kaasmaalaskond punktis 3.1 nimetatud linnavara kasutamise leping.

**4. RAKENDUSSÄTTED**

4.1. Korraldus jõustub seadusega sätestatud korras.

4.2. Narva Linnavalitsuse Linnamajandusametil teha korraldus teatavaks Mittetulundusühingule Narva linna Ukraina kaasmaalaskond.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

Katri Raik

linnapea Sergei Solodov

 juriidilise- ja personaliteenistuse jurist

 linnasekretäri ülesannetes